Nna Ferruǧa: Ad kent-id-iniɣ a yessi wellah ar nerwa lemrar di lgirra-nni (teskukuy, teggard nhati), dɣa am ass-a asmi wwin baba zdat n wallen-iw ,wwint lɛesker ɣer lḥebs, tteddun skarkiren-t meskin, axaṭar slan d netta id d-yettefraqen idrimen i as-id-ttaken yimjuhad ɣef twaculin n taddart , tid ur nesɛi amdebber n twacult, imir imjǧuhad ttɛawanen tiwaculin-a s uṣurdi, yal ccher ad asen-fken ayen iten-id-iṣuḥen n yiṣurdiyen , imir cfiɣ-d meskin-t yemma ad aɣ-tefk yal azal imekli , yerna acu imekli acu ḥala d iɛeqqayen n lɛeds tzemreḍ ad ten-id ḥesbeḍ daxel n tsupirt, ad nekker ad nṛuḥ ɣer baba meskin akken ad as-nawi imekli-nni , ad netteddu ad nettazzal akken ad t-nwali, armi d yiwen wass, yenna-aɣ-d meskin ccix n lakul mi truḥem akken ad tt-walim baba-twen inet-as i uɛessas-nni (bonjour monsieur ) akken ad as-id isarreḥ axaṭar ass-nni d aseggas ajdid, dɣa nruḥ akken kan i newweḍ nenna-as akenni iɣ-idyenna ccix-nneɣ dɣa serḥen-as-d. baba nnan-as ruḥ ass-a nsemmeḥ-ak lamaɛna ur ttagad ara ad d-tuɣaleḍ alama d dag-i, imir nekker nruḥ-d s axxam d baba nemmut s lfarḥ imi i d-yedda yid-neɣ.